Accident teribil în Turul Poloniei: un ciclist este în comă după ce a fost împins intenționat de un adversar.
Turul Poloniei la ciclism s-a încheiat cu un accident groaznic, mai mulţi sprinteri fiind răniţi, în timp ce Fabio Jakobsen se află în comă. În ultimii metri ai cursei, Jakobsen a fost împins cu umărul în parapet de Dylan Groenewegen iar acesta a fost descalificat. Echipa lui Jakobsen, QuickStep, cere suspendarea pe viaţă a lui Groenewegen.
Unul dintre cele mai urâte accidente văzute în ciclism a avut loc pe ultima sută de metri în Turul Poloniei. În duelul celor mai buni sprinteri, olandezul Dylan Groenewegen l-a împins cu umărul pe rivalul său, Fabio Jakobsen.Acesta s-a izbit de parapet şi a fost transportat de urgenţă la spital şi se află în comă! Echipa sa, QuickStep, l-a numit criminal pe Groenewegen şi cere ca acesta să fie suspendat pe viaţă.Jakobsen, 23 de ani, povestea în trecut că şi-a primit numele după un fost campion olimpic care a murit în timpul unei curse.